VSRS Sklep II DoR 635/2020
Datum: 2021-03-17T01:00:00.000+01:00
ecli: ECLI:SI:VSRS:2021:II.DOR.635.2020
opravilna_stevilka_ii_stopnje: VSC Sodba in sklep Cp 398/2020
sodisce: Vrhovno sodišče
oddelek: Civilno-gospodarski oddelek, civilni senat
podrocje: CIVILNO PROCESNO PRAVO - ODŠKODNINSKO PRAVO
institut: dopuščena revizija - odškodninska odgovornost upravljalca javnih cest - odgovornost koncesionarja - odgovornost cestnega podjetja - prispevek oškodovanca - prometna nesreča - redno vzdrževanje javnih cest - prilagoditev vožnje razmeram na cesti - deljena odgovornost - povrnitev nepremoženjske škode - višina denarne odškodnine - katastrofalna škoda

## Jedro

Revizija se dopusti glede vprašanj: - ali je sodba sodišča druge stopnje glede razlogov o tožnikovem soprispevku pravilna in zakonita; - ali je bila tožniku glede na primerljivo sodno prakso Vrhovnega sodišča Republike Slovenije in glede na obseg nepremoženjske škode, ki jo je utrpel, prisojena pravična denarna odškodnina.

## Izrek

Predlogu tožeče stranke se delno ugodi in se dopusti revizija glede vprašanj: (1) Ali je sodba sodišča druge stopnje glede razlogov o tožnikovem soprispevku pravilna in zakonita; (2) Ali je bila tožniku glede na primerljivo sodno prakso Vrhovnega sodišča Republike Slovenije in glede na obseg nepremoženjske škode, ki jo je utrpel, prisojena pravična denarna odškodnina?

## Obrazložitev

1. Sodišče prve stopnje je tožbenemu zahtevku za plačilo odškodnine in plačilo rente delno ugodilo. V preostalem delu ga je zavrnilo in odločilo o stroških postopka.

2. Sodišče druge stopnje je pritožbi tožeče stranke delno ugodilo in že prisojeno odškodnino za nepremoženjsko škodo zvišalo. V preostalem delu je pritožbo tožeče stranke zavrnilo. Pritožbi toženih strank je zavrnilo v celoti in v nespremenjenem delu potrdilo sodbo sodišča prve stopnje.

3. Zoper sodbo in sklep sodišča druge stopnje je tožeča stranka vložila predlog za dopustitev revizije.

4. Predlog je delno utemeljen.

5. Vrhovno sodišče dopusti revizijo, če je od njegove odločitve mogoče pričakovati odločitev o pravnem vprašanju, pomembnem za zagotovitev pravne varnosti, enotne uporabe prava ali za razvoj prava preko sodne prakse (prvi odstavek 367.a člena Zakona o pravdnem postopku, v nadaljevanju ZPP).1 Vrhovno sodišče zaključuje, da so pogoji za dopustitev revizije izpolnjeni glede vprašanj, navedenih v izreku tega sklepa, zato je v tem obsegu revizijo dopustilo (drugi odstavek 367.a člena ZPP). Senat je odločitev sprejel soglasno (sedmi odstavek 324. člena ZPP).

1 Uradni list RS, št. 26/99 s spremembami in dopolnitvami.